বেঙ্গলটুডে প্রতিনিধি, ঢাকাঃ চাঁপাই নবাবগঞ্জের সোনামসজিদ স্থলবন্দরের পানামা ইয়ার্ডের ভেতরে শুল্ক জটিলতায় সাড়ে ৬০০ পণ্যবাহী ট্রাক আটকে পড়েছে। ফলে পণ্য নষ্ট হওয়ার উপক্রম হয়েছে। এতে চরম দুর্ভোগে পড়েছে পানামা কর্তৃপক্ষ, আমদানি-রপ্তানিকারক ও কাস্টমস কর্তৃপক্ষ। জানা গিয়েছে, সোনামসজিদ স্থলবন্দর দিয়ে বাজেট ঘোষণার আগেই ব্যবসায়ীরা এসব পণ্য আমদানি করায় পূর্বের নিয়মেই আমদানীকৃত পণ্য খালাসের সুযোগ চান। এ নিয়ে সংশ্লিষ্ট ব্যবসায়ীরা হাইকোর্টে একটি রিট আবেদন করেছেন। গত সপ্তাহে আবেদনের শুনানী হলেও এখনও কোন রায় ঘোষণা করা হয়নি। এদিকে ইয়ার্ডে ইতিমধ্যেই বেশকিছু চাল নষ্ট হয়ে গেছে এবং ভারতীয় ট্রাকে আটকেপড়া পণ্যের বস্তা ছিদ্র হয়ে পণ্যগুলো…